ভয় পাস নে বাবা …. উনি বলে উঠলেন। “ আমি তোর সাথে কিছু কথা বলতে এসেছি।” কণ্ঠে চলে এলো গাম্ভীর্য। আমি তোর ওপর অনেক অসন্তুষ্ট। এ কয়দিন তুই যা করছিস তা মোটেই ঠিক হচ্ছে না। খাওয়া-দাওয়া, খেলা-পড়া সব বাদ দিয়ে তুই মনমরা হয়ে বসে থাকিস? তুই কি মনে করছিস তুই এসব করলে তোর বাবা অনেক খুশি হবে? না … কখনোও না। আমি তোকে নিয়ে জীবনে অনেক স্বপ্ন দেখেছিলাম। কিন্তু বাবা, তুই আজকাল যা করছিস তাতো আমার সব স্বপ্নের ওপর ভাটা পড়ে যাচ্ছে। মাহমুদ কি করবে না করবে বুঝতে পারছে না। লোকটির কণ্ঠ, চেহারা কথার ধরন সবকিছুই বাবার মত। লোকটি তখনও বলে যাচ্ছেন-